নিজস্ব প্রতিবেদন : বাঘাযতীন ও সংলগ্ল এলাকায় জল থেকেই আন্ত্রিকের সংক্রমণ হয়েছে। ৯ দিনের ব্যবধানে ঢোঁক গিলতে বাধ্য হলেন মেয়র। ১২ ফেব্রুয়ারি মেয়র দাবি করেছিলেন জল থেকে আন্ত্রিকের সংক্রণ হয়নি। আর এদিন বললেন, জল থেকেই হয়েছে আন্ত্রিকের সংক্রমণ। যদিও এজন্য বোতলবন্দি জলকেই দায়ী করেছেন তিনি। আন্ত্রিকে জেরবার বাঘাযতীন। আক্রাম্তের সংখ্যা ৩ হাজারের গণ্ডি ছুঁই ছুঁই। ট্রপিক্যাল মেডিসিন স্পষ্ট জানিয়েছে, পুরসভার জল থেকেই সংক্রমণ ছড়াচ্ছে। পুর ডাক্তাররা পরমার্শ জল ফুটিয়ে খাওয়ার পরামর্শ দিয়েছেন। কিন্তু এমন পরিস্থিতিতেও অনড় ছিলেন মেয়র। অবশেষে ৯ দিন পর নিজের অবস্থান থেকে ১৮০ ডিগ্রি ঘুরে মেয়র বললেন, জল থেকেই ছড়িয়েছে আন্ত্রিকের সংক্রমণ। এদিকে মাঝের এই ৯ দিনে ঘটে গেছে অনেক কিছু। কলকাতার বিস্তীর্ণ এলাকায় আন্ত্রিকের পাশাপাশি কলেরার জীবাণু অস্তিত্ব নিয়ে সতর্ক করেছে নাইসেড। কলিফর্মের অস্তিত্ব চিহ্নিত করতে বাড়ি বাড়ি জলের নমুনা সংগ্রহ শুরু করেছে পুরসভা। চাপের মুখে শেষপর্যন্ত ঢোঁক গিললেন মেয়র। যদিও আন্ত্রিকের জন্য বোতলবন্দি জলকেই দায়ী করেছেন তিনি।